b'\n_START_ARTICLE_\nBMW Hydrogen 7\n_START_PARAGRAPH_\nBMW 7 hydrogen je vozilo na vodik proizvedeno v omejeni seriji v nem\xc5\xa1ki tovarni avtomobilov BMW. Vozilo je osnovano na bencinsko gnani seriji 7, bolj natan\xc4\x8dno 760Li. Uporablja enak 6-litrski V-12 motor kot 760i in 760Li; vendar predelan tako, da omogo\xc4\x8da uporabo vodika kot tudi bencina, kar pomeni da je bivalenten motor. Vozila na vodik, ki jih trenutno proizvajajo v tovarnah Honda, General Motors in Daimler AG, uporabljajo tehnologijo gorivnih celic da proizvajajo elektri\xc4\x8dno energijo ko poganja vozilo. BMW Hydrogen 7 pa vodik uporablja za gorivo pri motorju z notranjim zgorevanjem.\n_START_SECTION_\nProizvodnja\n_START_PARAGRAPH_\nBMW trdi da je Hydrogen 7 "prvo vozilo na svetu, ki je gnano na vodik in pripravljeno na \xc5\xa1iroko proizvodnjo", \xc4\x8deprav je Hydrogen 7 bil izdan samo za visoko profilne stranke. Skupaj je bilo proizvedenih samo 100 vozil z namenom testiranja tehnologije in nadaljnja proizvodnja ni planirana. Pri BMW-ju pravijo, da so izbrali javne osebnosti kot so politiki, medijske osebnosti, poslovne\xc5\xbei in znana imena iz zabavljale industrije, kot na primer dobitnik akademske nagrade, re\xc5\xbeiser Florian Henckel von Donnersmarsk in predsednik uprave Sixt AG, Erich Sixt, ker naj bi bila idealna ambasadorja promocijo vodika kot gorivo in lahko pomagata osve\xc5\xa1\xc4\x8dati ljudi po potrebi tak\xc5\xa1nih tehnologij._NEWLINE_Vendar pa obstaja dvom ali bo to vozilo sploh kdaj doseglo masovno proizvodnjo, kljub tem da bi tehnologija vodika dosegla to\xc4\x8dko ekonomske in okoljevarstvene dosegljivosti ter bi se vzpostavila potrebna infrastruktura, ki jo vozila na vodik zahtevajo. Hydrogen 7 porabi ve\xc4\x8d goriva kot ve\xc4\x8dina tovornih vozil, saj porabi 13,9 L/100 km bencinskega goriva ali 50 L/100 km vodika. Razlog za razliko v porabi goriva pripisujemo razli\xc4\x8dni kalorijski vrednosti goriv, ki je pri bencinskem gorivu 34.6 MJ/L ter komaj 10.1 MJ/L pri teko\xc4\x8dem vodiku. Uporaba vodika pri motorju z notranjim zgorevanjem je veliko manj u\xc4\x8dinkovita kot tehnologija gorivnih celic; kakorkoli, to je sistem ki je trenutno v proizvodnji._NEWLINE_Kljub vsemu vodik kot gorivo (pretvorjen v energijo v gorivnih celicah ali kot gorivo za motor z notranjih zgorevanjem) ni tako okolju prijazen kot se zdi; \xc5\xa1e posebej takrat, ko pomislimo da proizvodnja teko\xc4\x8dega vodika zahteva ogromne koli\xc4\x8dine energije. (Razen, \xc4\x8de energijo za proizvodnjo uporabimo iz obnovljivih virov, kot sta veterna in son\xc4\x8dna energija ter za metodo porizvodnje uporabimo kasnej\xc5\xa1o elektrolizo). Vozilo bo tudi dra\xc5\xbeje od svoje sestre,(\xc4\x8deprav cena Hydrogen 7 ni znana) 760Li, ki je BMWjeva najve\xc4\x8dja in najdra\xc5\xbeja limuzina z osnovno ceno ve\xc4\x8d kot 100,000\xe2\x82\xac. Do novembra 2006 je na celem svetu bilo samo 5 polnilnih postaj, ki podpirajo BMW-jevo tehnologijo polnjena, kar je \xc5\xa1e dodatno omejilo uporabnost vozila.\n_START_SECTION_\nUporaba vodikove tehnologije\n_START_PARAGRAPH_\nBmw Hydrogen 7 uporablja vodik druga\xc4\x8de, kot vozila na ostala goriva. Ko je vozilo v pogonu na vodik, vbrizgne vodik direktno v zra\xc4\x8dni razdelilnik, nato pa v motorju izgori, namesto da bi vodikovo energijo pretvorili v elektriko, da bi upravljali elektri\xc4\x8dni motor kot pomnilno celico. BMW pravi da tako izkoristek vodika ve\xc4\x8dji.  V avtu je mo\xc5\xbeen neopazen preklop med vodikom in bencinom, ob pritisku na gumb na volanu, ter se tudi avtomatsko preklopi ko enega od goriv zmanjka._NEWLINE__NEWLINE_Vodik je shranjen v velik, skoraj 45-galonski (170 litrov),  dvoslojen izoliran rezervoar, v katerem je v teko\xc4\x8dem stanju namesto kot stisnjen plin. Pri BMW pravijo, da ima v teko\xc4\x8di obliki do 75% ve\xc4\x8d energije na prostornino kot v plinastem stanju pri 700 barih.  Izolacija vodikovega rezervoarja, pod vakuumom, tako da toplota minimalno vpliva na vodik in je domnevno enakovredna 55 \xc4\x8devljev (17 m) debelemu zidu iz poliestra Styrofoam. _NEWLINE_Da vodik ostane v teko\xc4\x8di obliki, mora biti mo\xc4\x8dno hlajen in se ga mora ohranjati pri kriogenih temperaturah pri -253 \xc2\xb0C (-423,4\xc2\xb0F). Ko Hydrogen 7 ne uporablja bencina, se vodikov rezervoar pri\xc4\x8dne segrevati in vodik pri\xc4\x8dne hlapeti. Po 10-12 dnevih neuporabe bo rezervoar popolnoma prazen.\n_START_SECTION_\nTehni\xc4\x8dni podatki\n_START_PARAGRAPH_\nAvto poganja 6,0-litrski V12 motor, ki deluje na bencin in vodik. Ocenjen je na 191 kW mo\xc4\x8di (260 PS; 256 KM) in 390 Nm (290 lb.ft) navora ob uporabi enega ali drugega goriva. Avto pospe\xc5\xa1i od 0 do 100 km/h (62 mph) v 9,5 sekunde. Vodikov rezervoar je velik za pribli\xc5\xbeno 8 kg (18lb) vodika, dovolj da prevozimo 201 km (125 milj). Bencinski rezervoar ima prostornino 19,5 galone kar zadostuje za 300 milj (480 km). Ob uporabi obeh goriv lahko skupaj prevozimo 400 milj (640 km) s potovalno hitrostjo. Hydrogen 7 ima izmerjeno porabo pribli\xc5\xbeno 5,6 mpg-imp (50 l/100 km; 4,7 mpg-US) vodika (za primerjavo podatki Honde FCX Clarity: 81 mpg-imp (3,5 L/100 km; 67 mpg-US) in 16,9 mpg-imp (16,7 L/100 km; 14,1 mpg-US) bencina. Vozilo Hydrogen 7 je te\xc5\xbeko 2.300 kg (5.100 pounds). Za 250 kg (550 pounds) je te\xc5\xbeji od modela 760 Li.'